Nr. 35057/31.08.2023

**REFERAT DE APROBARE**

**la proiectul de hotărâre pentru modificarea Hotărârii Consiliului Judeţean Cluj nr. 18/2019 privind aprobarea unor măsuri în vederea înscrierii în evidenţele de cadastru şi carte funciară a dreptului de proprietate a Județului Cluj asupra imobilelor expropriate pentru realizarea lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m”- Etapa I și II**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin Hotărârea Consiliul Judeţean Cluj nr. 103/2011 s-a aprobat amplasamentul lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m”, coridorul de expropriere si declanşarea procedurilor de expropriere a imobilelor proprietate privată care fac parte din coridorul de expropriere, care ulterior a fost modificată prin:  - Hotărârea Consiliului Judeţean Cluj nr. 189 din 30 iunie 2011;  - Hotărârea Consiliului Judeţean Cluj nr. 300 din 30 noiembrie 2011;  - Hotărârea Consiliului Judeţean Cluj nr. 19 din 31 ianuarie 2012;  - Hotărârea Consiliului Judeţean Cluj nr. 103 din 28 mai 2012;  - Hotărârea Consiliului Judeţean Cluj nr. 279 din 31 octombrie 2014.  Prin Hotărârea Consiliul Judeţean Cluj nr. 344/2011 s-a aprobat exproprierea pentru cauză de utilitate publică a imobilelor situate pe amplasamentul coridorului de expropriere al obiectivului de interes judeţean „Aeroportul Internaţional Cluj-Napoca - Pista de decolare-aterizare 3500 m", cuprinse în Etapa I, care a fost modificată prin Hotărârea Consiliului Judeţean Cluj nr. 238/2012.  Prin Hotărârea Consiliului Judeţean Cluj nr. 144/2013 s-a aprobat Lista cuprinzând imobilele supuse exproprierii pentru realizarea etapei a II-a a lucrării de utilitate publică „Aeroportul Internaţional Cluj-Napoca-Pista de decolare - aterizare 3500 m", situate pe raza localităţilor Cluj-Napoca şi Apahida, proprietarii sau deţinătorii acestora, precum şi sumele individuale estimate aferente despăgubirilor care ulterior a fost modificată prin Hotărârea Consiliului Judeţean Cluj nr. 161/ 2013.  Prin Hotărârea Consiliul Judeţean Cluj nr. 195/2013 s-a aprobat Raportul de evaluare a terenurilor afectate de realizarealucrării de utilitate publică „Aeroportul Internaţional Cluj-Napoca- Pista de decolare - aterizare 3500 m" -Etapa a II-a, întocmit de către S.C. „Expertus" S.R.L., prin evaluator autorizat ANEVAR-domnul inginer Nicolae Grădinaru, și s-au aprobat sumele acordate cu titlu de despăgubiri pentru exproprierea imobilelor cuprinse în Etapa a II-a a lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m", în cuantum total de 15.708.307 lei.  Prin Hotărârea Consiliul Judeţean Cluj nr. 232/2013 s-a aprobat exproprierea pentru cauză de utilitate publică a imobilelor situate pe amplasamentul coridorului de expropriere al obiectivului de interes judeţean „Aeroportul Internaţional Cluj-Napoca - Pista de decolare-aterizare 3500 m", cuprinse în Etapa a II-a, care ulterior a fost modificată prin Hotărârea Consiliul Judeţean Cluj nr. 331/2013.  Potrivit art. 6 alin. (1) din H.G. nr. 53/2011 pentru aprobarea Normelor metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean sau local, cu modificările şi completările ulterioare, permite realizarea procedurii de expropriere, în etape, motiv pentru care Consiliul Judeţean Cluj a aprobat pentru anul 2011 şi 2012, lista imobilelor şi suma aferentă etapei I de exproprieri. Ulterior, în anul 2013 Consiliul Judeţean Cluj a aprobat lista imobilelor şi suma aferentă etapei a II-a de exproprieri.  În vederea finalizării procedurilor de expropriere, pentru obiectivul ”Aeroportul Internaţional Cluj-Napoca – Pista de decolare-aterizare 3500 m” Etapa I și II, a fost necesară înscrierea dreptului de proprietate al expropriatorului, sens în care s-a întocmit de societatea GEOMATICS INTEGRATED SERVICES SRL, documentația tehnică cadastrală, aprobată de Consiliul Județean Cluj prin Hotărârea nr. 18/2019.  Documentația cadastrală a fost depusă prin cererea nr. 54306/26.0.2019 și avizată de OCPI Cluj – BCPI Cluj-Napoca, în forma în care a fost întocmită, constatându-se că imobilul reprezentând coridorul de expropriere pentru „Aeroportul Internaţional Cluj-Napoca - Pista de decolare - aterizare 3500 m", se suprapune total și parțial în baza de date grafică a ANCPI, cu imobile identificate și înscrise în cartea funciară, cu privire la care au intervenit câteva erori.  Imobilul nou creat, constând în parcelele afectate de expropriere, a fost înscris în Cartea Funciară nr. 334494 Cluj-Napoca, în suprafață de 314.522 mp, cu destinația de pistă de decolare-aterizare.  Prin Hotărârea Consiliului Județean Cluj nr. 237/2021 s-a aprobat documentaţia cadastrală pentru alipirea imobilelor situate în Municipiul Cluj-Napoca, str. Traian Vuia nr. 149- 151, Județul Cluj, înscrise în Cărțile funciare nr. 334494 și 344963 Cluj-Napoca și identificate cu numerele cadastrale 334494 și 344963, aflate în domeniul public al Județului Cluj, precum și constituirea dreptului de administrare a RA Aeroportul Internațional ”Avram Iancu” Cluj-Napoca asupra imobilului rezultat din alipire. În Cartea Funciară nr. 345755 Cluj-Napoca a fost înscris imobilul ”teren împrejmuit”, în suprafață de 1916068 mp, în proprietatea publică a Județului Cluj și în administrarea Aeroportul Internațional ”Avram Iancu” Cluj RA, ca urmare a alipirii imobilelor identificate anterior.  Astfel, raportat la 4 imobile cuprinse în Anexa nr. 2 la Hotărârea Consiliului Județean Cluj nr. 18/2019 (Lista imobilelor expropriate pentru realizarea lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m” – Etapa I și II) nu a fost operată sistarea cărții funciare, întrucât la rubrica ”Nr. cadastral (cf. doc. Cadastrală)” au fost notate numerele cadastrale vechi, individual sau împreună cu numerele cadastrale noi, ca urmare a unor operațiuni de carte funciară, anterioare, concomitente sau ulterioare întocmirii documentației cadastrale, după cum urmează:   * Imobilul înscris la poziția 17 din Listă, expropriat din proprietatea domnului Petrut Dorel Manuel, a fost evidențiat cu numărul cadastral vechi 263072, **fiind necesar ca pentru operarea sistării cărții funciare, să fie trecut numărul cadastral nou 333681**, întrucât, din evidențele BCPI Cluj-Napoca reiese că în data de 05.03.2019 s-a operat dezmembrarea imobilului cu nr. cad. 263072, parcela care a fost afectată de expropriere a primit nr. cadastral nou 333681. Având în vedere că documentația de înscriere a coridorului de expropriere a fost înregistrată în data de 26.03.2023, în cuprinsul acesteia nu putea să se regăsească numărul cadastral nou 333681; * Imobilul înscris la poziția 21 din Listă, expropriat din proprietatea doamnei Bukos Agneta, a fost evidențiat cu numărul cadastral vechi 273238, **fiind necesar ca pentru operarea sistării cărții funciare, să fie trecut numărul cadastral nou 275817**; * Imobilul înscris la poziția 51 din Listă, expropriat din proprietatea numiților Coman Petru, Coman Petru Cătălin și Coman Alina Lavina, a fost evidențiat atât cu numărul cadastral vechi 6138/18, cât și cu acela nou 275897, **fiind necesar ca pentru operarea sistării cărții funciare, să fie trecut doar numărul cadastral nou 275897**; * Imobilul înscris la poziția 120 din Listă, expropriat din proprietatea numiților Telecan Petru, Telecan Eugen și Sacara Maria, a fost evidențiat atât cu numărul cadastral vechi 11541, cât și cu acela nou 276827, **fiind necesar ca pentru operarea sistării cărții funciare, să fie trecut doar numărul cadastral nou 276827**. De asemenea, la rubrica ”Total suprafață mp” s-a omis menționarea suprafeței totale a imobilului, respectiv de 11017 mp, astfel cum reiese din adresa de înaintare a documentațiilor cadastrale avizate de OCPI Cluj, înregistrată la Consiliul Județean Cluj sub nr. 3415/21.03.2011.   Cărțile funciare menționate anterior nu au fost sistate, în ciuda documentațiilor cadastrale depuse, astfel încât imobilul nou creat ca urmare a exproprierii imobilelor din etapa I și II a proiectului „Aeroportul Internaţional Cluj-Napoca - Pista de decolare - aterizare 3500 m", nu reprezintă o parcelă întreagă și compactă, astfel cum reiese din extrasele din planul cadastral, anexate prezentului referat. |
| * 1. **Cerinţe care reclamă oportunitatea actului administrativ:** |
| Prin înscrierea în evidențele de cadastru și publicitate imobiliară a acestor documentații se exercită prerogativa consiliului județean cu privire la dreptul de proprietate publică al unității administrativ teritoriale asupra bunurilor din domeniul public.  De asemenea, se pun în aplicare prevederile Legii nr. 7/1997 a cadastrului și publicității imobiliare, republicată, cu modificările și completările ulterioare, cadastrul şi cartea funciară fiind un sistem unitar şi obligatoriu de evidenţă tehnică, economică şi juridică a tuturor imobilelor. Cadastrul realizează identificarea, măsurarea, descrierea şi înregistrarea imobilelor în documentele cadastrale şi reprezentarea acestora pe hărţi şi planuri cadastrale, iar cartea funciară cuprinde descrierea imobilelor şi înscrierile referitoare la drepturile reale imobiliare, la drepturile personale, la actele, faptele sau la raporturile juridice care au legătură cu imobilele.  După emiterea hotărârii Consiliului Județean Cluj se vor întocmi cereri de îndreptare a erorilor materiale strecurate, în sensul sistării cărților funciare nr. 275817, 333681, 275897 și 276827 Cluj-Napoca, astfel încât Aeroportul Internaţional ”Avram Iancu”Cluj-Napoca, să poată utiliza imobilul în scopul desfășurării activităților aeronautice. |
| 1. **Schimbări preconizate:** |
| Scopul proiectului de hotărâre este crearea cadrului legal pentru ținerea evidenței de cadastru și publicitate imobiliară, respectiv monitorizarea situației bunurilor deținute de Județul Cluj și a celor date în administrare, în conformitate cu cerințele art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. După finalizarea procedurilor necesare, imobilul utilizat de Aeroportul Internațional ”Avram Iancu” Cluj RA va cuprinde și imobilele expropriate, dar a căror cărți funciare nu au fost sistate. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Nu e cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ produce efecte asupra Hotărârii Consiliului Județean Cluj nr. 18/2019 privind aprobarea unor măsuri în vederea înscrierii în evidenţele de cadastru şi carte funciară a dreptului de proprietate a Județului Cluj asupra imobilelor expropriate pentru realizarea lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m”- Etapa I și II  După emiterea hotărârii, se vor întocmi cereri de recepție pentru fiecare imobil în parte, care vor fi depuse la BCPI Cluj-Napoca, în vederea sistării cărților funciare cu care se suprapune imobilul înscris în CF nr. 345755 Cluj-Napoca. |
| **Secțiunea a 6-a – Anexe la referatul de aprobare:** |
| 1. Extras din planul cadastral cu privire la imobilele înscrise în CF nr. 275817, 333681, 275897 și 276827 Cluj-Napoca; 2. Adresa Consiliului Județean Cluj nr. 24631/16.06.2023; 3. Planuri de amplasament și delimitare a imobilului cu propunerea de dezmembrare, referitor la imobilele având nr. cad. 11541, 273421, 19554 4. Tabel comparativ |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**pentru modificarea** **Hotărârii Consiliului Judeţean Cluj nr. 18/2019 privind aprobarea unor măsuri în vederea înscrierii în evidenţele de cadastru şi carte funciară a dreptului de proprietate a Județului Cluj asupra imobilelor expropriate pentru realizarea lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m”- Etapa I și II**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ... din ...... pentru modificarea Hotărârii Consiliului Judeţean Cluj nr. 18/2019 privind aprobarea unor măsuri în vederea înscrierii în evidenţele de cadastru şi carte funciară a dreptului de proprietate a Județului Cluj asupra imobilelor expropriate pentru realizarea lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m”- Etapa I și II, propus de Președintele Consiliului Județean Cluj – Alin Tișe, care este însoţit de Referatul de aprobare cu nr. 35057/31.08.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 35056/31.08.2023 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 108, ale art. 173 alin. (1) lit. c) și d), alin. (5) lit. g), h), m), q), ale art. 285, art. 286 alin. (1)-(3) din Ordonanța de Urgență a Guvernului nr. 57/2019 privind Codul administrativ;
* art. 858-870, ale art. 879 și ale art. 880, ale art. 913 din Legea privind Codul civil nr. 287/2009, republicată, cu modificările şi completările ulterioare;
* art. 9 din Legea privind exproprierea pentru cauză de utilitate publică, necesară realizării unor obiective de interes naţional, judeţean şi local nr. 255/2010, cu completările şi modificările ulterioare;
* art. 6 alin. (9)-(10) din Normele metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, aprobate prin Hotărârea Guvernului nr. 53/2011, cu modificările și completările ulterioare
* art. 6 alin. (1), ale art. 411 din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 13 alin. (2) lit. x), ale art. 215 alin. (1)-(3), ale art. 232-238 din Regulamentul de recepţie şi înscriere în evidenţele de cadastru şi carte funciară, aprobat prin Ordinul Directorului general al ANCPI nr. 600/2023, cu modificările ulterioare
* Hotărârii Consiliului Județean Cluj nr. 237/2021 privind însușirea unor documentații cadastrale de alipire pentru imobile din domeniul public al Județului Cluj

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

***hotărăşte:***

**Art. I.** Anexa nr. 2 – ”*Lista imobilelor expropriate pentru realizarea lucrării de utilitate publică ”Aeroportul Internațional Cluj-Napoca – Pista de decolare-aterizare 3500 m” – Etapa I și II*” la Horărârea Consiliului Județean Cluj nr. 18/2019 privind aprobarea unor măsuri în vederea înscrierii în evidenţele de cadastru şi carte funciară a dreptului de proprietate a Județului Cluj asupra imobilelor expropriate pentru realizarea lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m”- Etapa I și II, se modifică după cum urmează:

1. Poziția 17 din Anexa nr. 2 va avea următorul conținut:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 17 | 15 | PETRUT DOREL MANUEL | A | **333681** | 46 |  | 48-51/18/2 | 2927 | 2927 |  | Hotărârea 02/17.07.2013 |

1. Poziția 21 din Anexa nr. 2 va avea următorul conținut:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 21 | 19 | BUKOS AGNETA | A | **275817** | 46 | 29 |  | 2900 | 2868 |  | Hotărârea 11/04.10.2012 |

1. Poziția 51 din Anexa nr. 2 va avea următorul conținut:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 51 | 51 | COMAN PETRU, COMAN PETRU CĂTĂLIN, COMAN ALINA LAVINA | A | **275897** | 46 | 51 |  | 479 | 270 |  | Hotărârea 23/15.10.2012 |

1. Poziția 120 din Anexa nr. 2 va avea următorul conținut:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 120 | 135 | TELECAN PETRU, TELECAN EUGEN, SACARA MARIA | A | **276827** | 46 | 75 | 7961/4/2, 797/1, 797/2, 798/1/2/3, 798/1/2/4 | 11017 | 10872 |  | Hotărârea 76/31.07.2013 |

**Art.II.** Se mandatează Președintele Consiliului Județean Cluj pentru semnarea documentelor necesare depunerii la Oficiul de Cadastru și Publicitate Imobiliară Cluj a cererilor de recepție și înscriere elaborate pentru imobilele care face obiectul prezentei hotărâri.

**Art. III.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică.

**Art. IV.** Prezenta hotărâre se comunică Direcției Juridice, Aeroportului Internaţional ”Avram Iancu” Cluj RA, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**…………………. …………………**

***Nr. …. din …………...***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

35056/31.08.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | pentru modificarea Hotărârii Consiliului Judeţean Cluj nr. 18/2019 privind aprobarea unor măsuri în vederea înscrierii în evidenţele de cadastru şi carte funciară a dreptului de proprietate a Județului Cluj asupra imobilelor expropriate pentru realizarea lucrării de utilitate publică „Aeroportul Internaţional Cluj-Napoca - Pista de decolare - aterizare 3500 m”- Etapa I și II | | |
| **Compartiment de resort:** | Direcția Juridică | | |
| **Secțiunea 1 – Documentare și analiză:** | | | |
| Cu privire la imobilele ce fac obiectul prezentului proiect de hotărâre au fost emise decizii de expropriere prin Hotărârea Consiliului Județean Cluj nr. 344/2011 privind exproprierea pentru cauză de utilitate publică a imobilelor situate pe amplasamentul coridorului de expropriere al obiectivului de interes judeţean „Aeroportul Internaţional Cluj-Napoca - Pista de decolare - aterizare 3500 m"- Etapa I, cu modificările și completările ulterioare și Hotărârea Consiliul Judeţean Cluj nr. 232/2013 privind exproprierea pentru cauză de utilitate publică a imobilelor situate pe amplasamentul coridorului de expropriere al obiectivului de interes judeţean „Aeroportul Internaţional Cluj-Napoca - Pista de decolare-aterizare 3500 m", cuprinse în Etapa a II-a, cu modificările și completările ulterioare  Imobilele înscrise în Cărțile funciare care, dintr-o eroare, nu au fost sistate ca urmare a înscrierii coridorului de expropriere (CF nr. 275817, 275897, 276827, 333681 Cluj-Napoca), sunt cuprinse în domeniul public al Județului Cluj ca urmare a derulării procedurii de expropriere, respectiv imobilul înscris inițial în CF nr. 334494 Cluj-Napoca (coridor de expropriere) care ulterior a fost alipit cu imobilul înscris în CF nr. 344963 Cluj-Napoca (prin Hotărârea Consiliului Județean Cluj nr. 237/2021), rezultând imobilul înscris în CF nou nr. 345755 aflat în administrarea RA Aeroportul internațional ”Avram Iancu” Cluj.  Cu privire la aceste imobile expropriate, dar a căror cărți funciare nu au fost sistate, au fost emise hotărâri ale Comisiei de verificare a dreptului de proprietate sau a altui drept real:   * cu privire la imobilul care figurează acum înscris în CF nr. 333681 Cluj-Napoca s-a emis Hotărârea nr. 2/17.07.2013; * cu privire la imobilul care figurează acum înscris în CF nr. 275817 Cluj-Napoca s-a emis Hotărârea nr. 11/04.10.2012; * cu privire la imobilul care figurează acum înscris în CF nr. 275897 Cluj-Napoca s-a emis Hotărârea nr. 23/15.10.2012; * cu privire la imobilul care figurează acum înscris în CF nr. 276827 Cluj-Napoca s-a emis Hotărârea nr. 76/31.07.2013;   În consecință, se impune realizarea demersurilor la OCPI Cluj pentru finalizarea operațiunilor de publicitate imobiliară pentru imobilele expropriate, respectiv solicitarea închiderii cărților funciare nr. 333681, 275817, 275897 și 276827 Cluj-Napoca, cu menționarea transcrierii imobilelor în CF nr. 345755 Cluj. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Potrivit art. 287 din Codul administrativ, consiliul județean este entitatea care exercită dreptul de proprietate publică a unităţii administrativ-teritoriale, Județul Cluj, în legătură cu raporturile juridice privind proprietatea publică, pentru bunurile aparţinând domeniului public al unităţilor administrativ-teritoriale.  Conform art. 298 din Codul administrativ, consiliul județean exercită în numele unităţii administrativ-teritoriale următoarele prerogative:   1. ţinerea evidenţei de cadastru şi publicitate imobiliară, în condiţiile legii; 2. stabilirea destinaţiei bunurilor date în administrare; 3. monitorizarea situaţiei bunurilor date în administrare, respectiv dacă acestea sunt în conformitate cu afectaţiunea de uz sau interes public local sau naţional, după caz, precum şi cu destinaţia avută în vedere la data constituirii dreptului.   Obiectul de reglementare propus prin proiectul de hotărâre intră sub incidența art. 876-915 din Legea privind Codul civil nr. 287/2009, republicată, cu modificările şi completările ulterioare, actele normative specifice domeniului, fiind reprezentate de Legea cadastrului şi a publicităţii imobiliare nr. 7/1996, cu modificările şi completările ulterioare și de Ordinul Directorului General al Agenţiei Naţionale de Cadastru şi Publicitate Imobiliară nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, cu modificările şi completările ulterioare.  Potrivit art. 6 alin. (9) și (10) din Normele metodologice aprobate prin H.G. nr. 53/2011 ”(9) *În cazul imobilelor înscrise în cartea funciară, care se includ în coridorul de expropriere, odată cu intabularea dreptului de proprietate al expropriatorului asupra coridorului de expropriere, se va nota din oficiu în cărţile funciare existente suprapunerea acestor imobile cu coridorul de expropriere. Prin excepţie, în situaţia în care se expropriază întregul imobil înscris în cartea funciară, aceasta se închide, cu menţionarea transcrierii imobilului în cartea funciară a coridorului de expropriere*.  (10) *Notarea suprapunerii se va radia, din oficiu, în baza documentaţiilor cadastrale individuale întocmite prin grija expropriatorului şi recepţionate de Agenţia Naţională de Cadastru şi Publicitate Imobiliară, în condiţiile legii*.”  Potrivit art. 13 alin. 2 lit. x) din Anexa la Ordinul nr. 600/2023, (2) ”*Din categoria notărilor pot fi enumerate: x) suprapunerea imobilelor afectate de expropriere cu coridorul de expropriere, potrivit Normei metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local;* ”  Art. 215 din Norme dispune: ”(1) *Îndreptarea erorilor materiale se poate dispune la cererea persoanei interesate, a persoanei autorizate sau din oficiu*.  (2) *Constituie eroare materială orice inexactitate cuprinsă într-o înscriere în cartea funciară sau în cuprinsul încheierii, care nu produce vreun efect substanţial, anume nu afectează existenţa, întinderea sau opozabilitatea dreptului înscris sau a faptului ori a raportului juridic. Nu constituie eroare materială neconcordanţa dintre o înscriere şi situaţia juridică reală dacă, potrivit legii, o asemenea neconcordanţă reprezintă caz de rectificare sau modificare a cărţii funciare*.  (3) *Îndreptarea erorilor materiale este imprescriptibilă, scutită de plata tarifului, iar încheierea motivată prin care s-a dispus îndreptarea se comunică persoanelor interesate*.” | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | |
| Hotărârea nu produce efecte financiare asupra asupra mediului concurențial şi domeniului ajutoarelor de stat sau asupra mediului.  Procedurile de publicitate imobiliară și carte funciară ce trebuie parcurse nu vor afecta bugetul Județului Cluj, întrucâr potrivit art. 8 lit. b) din Ordinul Directorului general al ANCPI nr. 16/2019 privind aprobarea tarifelor pentru serviciile furnizate de Agenţia Naţională de Cadastru şi Publicitate Imobiliară şi instituţiile sale subordonate, cu modificările și completările ulterioare, sunt scutite de la plata tarifelor ”*serviciile prevăzute la cap. 1 şi 2 din anexă, solicitate atât în regim normal, cât şi în regim de urgenţă de către autorităţile şi instituţiile din administraţia publică centrală şi locală, precum şi de asociaţiile de dezvoltare intercomunitară, cu privire la imobilele aflate în patrimoniul statului şi al unităţilor administrativ-teritoriale. Intabularea dreptului de administrare sau de folosinţă cu titlu gratuit este scutită de tarif, atât în regim normal, cât şi în regim de urgenţă*”  Sarcini de natură administrativă rezultate din actul adminstrativ constă în:   1. completarea formularelor prevăzute de Anexa nr. 13 la Regulamentul aprobat prin Ordinul nr. 600/2023, cu modificările și completările ulterioare; 2. depunerea cererilor și a documentelor justificative la OCPI Cluj. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: director executiv | Ștefan Eduard Iliescu |  |  |
| Verificat: șef serviciu | Dan Vasile Pop |  |  |
| Elaborat: consilier juridic | Cristina Oltean | 31.08.2023 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Juridică | 15.09.2023 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Costin Bianca |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |